nahid-hub/BLUGE-bengali-wikipedia-section-title-prediction huggingface dataset:
১৭৭৩ সালের ১৩ই মার্চ তার পিতার সাথে ইতালি থেকে ফিরে আসার পর জালৎস্‌বুর্গের শাসক প্রিন্স-আর্চবিশপ হিয়েরোনিমাস কোলোরেডো তাকে দরবারী সঙ্গীতজ্ঞ হিসেবে নিয়োগ দেন। মাত্র ১৫ বছর বয়সে জালৎস্‌বুর্গের দরবারী সঙ্গীতজ্ঞ হিসেবে নিয়োগ প্রাপ্ত হওয়ার পর তিনি পাশাপাশি নিরলসভাবে অসংখ্য সুর সৃষ্টির মাধ্যমে আরো উচ্চ অবস্থানে পৌঁছানোর চেষ্টা চালিয়ে যান। জালৎস্‌বুর্গে তার অসংখ্য বন্ধু ও গুণগ্রাহী ছিল এবং তার বিভিন্ন ধরনের সুর, যেমন - সিম্ফনি, সোনাটা, স্ট্রিং কোয়ার্টেট, গণসঙ্গীত, সেরেনেডস ও কয়েকটি অপ্রধান অপেরার সুর করার সুযোগ সৃষ্টি হয়। ১৭৭৫ সালের এপ্রিল থেকে ডিসেম্বর মাসের মধ্যে বেহালা কনসার্টোর প্রতি মোৎসার্টের আগ্রহ জন্মে এবং ধারাবাহিকভাবে পাঁচটি সুর রচনা করে, যা ধীরে ধীরে তার সঙ্গীতের আধুনিকায়নে ভূমিকা পালন করেন। শেষ তিনটি সুর - কে. ২১৬, কে. ২১৮ ও কে. ২১৯ বর্তমানে রিপার্টোয়ারের প্রধান সুর। ১৯৭৬ সালে তিনি পিয়ানো কনসার্টোতে তার প্রচেষ্টা শুরু করেন এবং ১৯৭৭ সালের শুরুর দিকে ই♭ কনসার্টো কে. ২১৭ সুর সৃষ্টি করেন। এই কাজটিকে সামালোচকগণ তার আলোচিত সাফল্য বলে গণ্য করেন।

সঠিক অনুচ্ছেদ শিরোনাম কোনটি?
titleA. ভিয়েনার জীবন (১৭৮১-১৭৮৭)
titleB. জালৎস্‌বুর্গের দরবারে নিয়োগ (১৭৭৩-১৭৭৭)
titleC. জনসংস্কৃতিতে মোৎসার্ট
titleD. জীবনী
উত্তর: titleB
এ পর্যন্ত অরুণ কুমার বসাক ৫৫ টি এম. এস. সি, ২ টি এম.ফিল এবং ৬ জন পি এইচ ডি রিসার্চ পেপার তত্বাবধায়ন করেছেন। দেশে বিদেশে বিভিন্ন জার্নালে তার ১৩৯ টি বৈজ্ঞানিক প্রবন্ধ প্রকাশ পেয়েছে। এর মধ্যে ৮৬ স্বীকৃত আন্তর্জাতিক জার্নালে ২৫ টি দেশীয় জার্নলে এবং বাকি গুলো বিভিন্ন বিজ্ঞান বিষয়ক কনফারেন্সে প্রকাশিত হয়। এছাড়াও তার আরো কয়েকটি প্রবন্ধ প্রকাশের অপেক্ষায় রয়েছে। তিনি নিউক্লিয়ার বিষয়ক তত্বদিয়ে বাংলাদেশকে বিশ্বের দরবারে পরিচিত করেছেন। অরুণ কুমার বসাক বিভিন্ন জাতীয় দৈনিকে বিজ্ঞান ও শিক্ষা বিষয়ক গবেষণা ধর্মী কলাম লিখেছেন। তার লেখা স্নাতক কোর্সের জন্য "ব্যবহারিক পদার্থ বিজ্ঞান" নামে একটি বই ১৯৮১ সালে বাংলা একাডেমী থেকে প্রকাশিত হয়।


সঠিক অনুচ্ছেদ শিরোনাম কোনটি?
titleA. প্রফেসর বসাক পুরস্কার ও বৃত্তি
titleB. অন্যান্য
titleC. প্রকাশনা
titleD. শিক্ষা জীবন
উত্তর: titleC
পূর্ব রণাঙ্গনে প্রাননাশের একটি অন্যতম প্রধান কারণ ছিল রোগব্যাধি। পূর্বে যুদ্ধ-সংঘাতে যত না প্রাণহানি হয়, তার থেকে চার গুণ বেশি মৃত্যু হয় রোগ-ব্যাধিতে। তুলনামূলকভাবে, পশ্চিম রণাঙ্গনে রোগ-ব্যাধিতে মৃত্যুর সংখ্যা ছিল যুদ্ধে প্রাণহানির তিনগুণ। ম্যালেরিয়া, কলেরা ও ডিসেন্ট্রি মহামারী আকারে পূর্ব রণাঙ্গনে ছড়িয়ে পড়ে; তবে, সর্বাধিকসংখ্যক মৃত্যুর কারণ ছিল উকুনজাতীয় কীটবাহিত একপ্রকার টাইফয়েড-যুক্ত জ্বর, যে রোগ ইতোপূর্বে জার্মান ডাক্তারদেরও অজানা ছিল। এই রোগের বিস্তারে ভূমিকা রাখে পূর্ব রণাঙ্গনের প্রাকৃতিক পরিবেশ। শহরগুলোতে উপচে পড়া শরণার্থীর ভিড়ে, এবং অস্বাস্থ্যকর পরিবেশে এ রোগের জীবাণু বিস্তারের সুযোগ করে দেয়। জার্মান অধিকৃত উত্তর-পূর্বাঞ্চলে (ওবার-ওস্ট) পরিচ্ছন্নতা পরিস্থিতির শোচনীয় অবস্থা ছিল এবং চিকিত্সা সেবার যথেষ্ট অভাব ছিল।

অবশেষে, একটি বড় আকারের পরিচ্ছন্নতা অভিযান আরম্ভ করা হয়। এই অভিযানের নাম ছিল "স্যানিটাট্‌সওয়েসেন" বা "স্বাস্থ্য কর্মসূচি", এর আওতায় লাটভিয়া, লিথুয়ানিয়া ও পোল্যান্ডে পরিষ্কার-পরিচ্ছন্নতা পরিস্থিতির ব্যপক উন্নয়ন সাধিত হয়। বহু কোয়ারেন্টাইন কেন্দ্র নির্মিত হয়, এবং রোগাক্রান্ত এলাকাসমূহকে অপরাপর এলাকা থেকে আলাদা করা হয়। টাইফয়েড-যুক্ত জ্বর প্রতিকারে গ্রামে-গঞ্জে ও শহরগুলোতে উকুননাশক কেন্দ্র স্থাপিত হয় এবং সকল নাগরিকগণকে বাধ্যতামূলকভাবে সামরিক গোসলখানায় উকুননাশক প্রক্রিয়ায় অংশগ্রহণ করানো হয়। "স্বাস্থ্য পুলিশবাহিনী" গঠন করা হয়, যাদের দায়িত্ব ছিল ঘরে ঘরে পরিষ্কার-পরিচ্ছন্নতা বজায় রাখা হয়েছে কিনা, তা নজরদারি করা। কোন বসতবাড়ি যথেষ্ট পরিষ্কার না হলে, তাতে তক্তা-পেরেক মেরে সীল করে দেয়া হয় এবং সাবধানতা-সংকেত ঝুলিয়ে দেয়া হয়। রোগ ছড়াবার আশংকায় রোগাক্রান্ত কুকুর-বেড়ালও নিধন করা হয়।

রোগ-জীবাণু বিস্তার প্রতিরোধে অপর যে ব্যবস্থা গৃহিত হয়, তা হল পতিতাবৃত্তি নিয়ন্ত্রণ। যৌনকর্মীদের স্বাস্থ্য পরীক্ষা করা হয় এবং পরীক্ষায় উত্তীর্ণ হলে তাদেরকে অনুমতিপত্র প্রদান করা হয়, ধারণা করা হয় প্রায় ৭০ শতাংশ যৌনকর্মী বিভিন্ন যৌনব্যাধিতে আক্রান্ত ছিল। সামরিক পতিতালয়সমূহে কড়া স্বাস্থ্য পরীক্ষার ব্যবস্থা করা হয়; কৌনো নগরীতে বিভিন্ন বিষয়ে সচেতনতা বৃদ্ধি করা হয়, যার মধ্যে ছিল কনডম ব্যবহার, যৌনমিলনের পর যৌনাঙ্গ ধৌতকরণ এবং কোন রোগব্যাধি দেখা গেলে চিকিত্সকের পরামর্শ গ্রহণ প্রভৃতি।

সঠিক অনুচ্ছেদ শিরোনাম কোনটি?
titleA. ব্রেস্ট-লিটভ্‌স্ক চুক্তি (মার্চ, ১৯১৮)
titleB. পোল্যান্ড
titleC. ১৯১৬ সালের সংঘাতের ফলাফল
titleD. পূর্ব রণাঙ্গনে রোগ-ব্যাধির বিস্তার
উত্তর: titleD
কলকাতার দ্য ফার্দিনান্দ দে লেসপ্স মেজর উইলিয়াম টলির নামে টালিগঞ্জের নামকরণ হয়। এই টলি সাহেবই ১৭৭৫-৭৬ সালে কলকাতার সঙ্গে অসম ও পূর্ববঙ্গের যোগসূত্র হিসাবে টালির নালা খনন ও ড্রেজ করার কাজ শুরু করেন। প্রসঙ্গত উল্লেখ্য এই টালির নালাটিও টলি সাহেবের নামেই নামাঙ্কিত। ব্রিটিশ ইস্ট ইন্ডিয়া কোম্পানি টলি সাহেবকে এই নালা দিয়ে যাতায়াতকারী নৌকাগুলি থেকে টোল আদায় ও নালার ধারে একটি গঞ্জ বা বাজার স্থাপনের অনুমতি দিয়েছিল। ১৭৭৬ সালে তার এই স্বপ্নের প্রকল্পটি সম্পন্ন হয় এবং পরের বছরেই এটি সর্বসাধারণের জন্য খুলে দেওয়া হয়। তারপর থেকেই এই সতেরো মাইল দীর্ঘ খালটি টালির নালা (ইংরেজিতে টলি’জ ক্যানেল) ও তার প্রতিষ্ঠিত বাজারটি টালিগঞ্জ নামে পরিচিত হয়। নালার পূর্ব পাড়ে বর্তমান টালিগঞ্জ রোডের কাছেই কোথাও এই বাজারটি অবস্থিত ছিল। বর্তমানে টালির নালার দুধারে একটি বিস্তীর্ণ অঞ্চল টালিগঞ্জ নামে অভিহিত হয়ে থাকে।

আজ টালিগঞ্জ কলকাতার অন্যতম প্রধান একটি অঞ্চল। পশ্চিমবঙ্গের বাংলা চলচ্চিত্র শিল্পের কেন্দ্র টলিউড এই অঞ্চলে অবস্থিত এবং টালিগঞ্জ ও হলিউড নামের মিশ্রণে নামাঙ্কিত।

সঠিক অনুচ্ছেদ শিরোনাম কোনটি?
titleA. ক্রীড়া
titleB. ইতিহাস
titleC. রাজনীতি
titleD. যোগাযোগ ব্যবস্থা
উত্তর: titleB
সংবাদপত্র প্রতিনিধি হেনরি বি লেগ ও এডিথ দম্পতির জ্যেষ্ঠ সন্তান ছিলেন জিওফ্রে লেগ। ১৯১১ সালের আদমশুমারিতে এ দম্পতিকে ব্রোমলির সানরিজ এভিনিউতে বসবাসের কথা উল্লেখ করা হয়। তবে, ১৯ সেপ্টেম্বর, ১৯২৯ তারিখে জিওফ্রে লেগের বৈবাহিক সম্পর্ক রোজমেরি ফ্রস্টের সাথে সম্পন্নকালীন পরিবারটিকে কেন্টের ব্যাস্টন ম্যানরে অবস্থানের কথা তুলে ধরা হয়। তার স্ত্রী রোজমেরি ফ্রস্ট চমৎকার টেনিস খেলোয়াড় ছিলেন ও কুইন্সে চূড়ান্ত খেলায় সুজান লেংলেনকে পরাভূত করেছিলেন।

জিওফ্রে লেগ ম্যালভার্নে পড়াশুনো করেছিলেন। ম্যালভার্ন স্কুলে থাকা অবস্থাতেই জিওফ্রে লেগ তার ব্যাটিংয়ের শক্তিমত্তার পরিচয় দিয়েছিলেন। ১৯২২ সালে সেখানে অবস্থানকালে ক্রিকেট দলের অধিনায়কের দায়িত্ব পালন করেন। উইজডেন ক্রিকেটার্স অ্যালমেনাকের সরকারী বিদ্যালয়ের ক্রিকেট খেলার বার্ষিক পর্যালোচনায় অফসাইডের স্ট্রোকে তার সুন্দর দক্ষতায় উচ্ছ্বসিত প্রশংসা বাক্য লেখা হয়। এছাড়াও এতে বলা হয় যে, জিওফ্রে লেগ চমৎকার অধিনায়ক হিসেবে নিজেকে মানিয়ে নিয়েছেন। তিনি তার বোলারদের কাছ থেকে সেরাটি আদায় করে নিয়েছেন। এছাড়াও ফিল্ডিংকালে সকলের উপর কর্তৃত্ব ভাব বজায় রেখেছিলেন।

অফ-ড্রাইভ ও কাটে বেশ দক্ষতার পরিচয় তুলে ধরেন। অক্সফোর্ডে বিশ্ববিদ্যালয়ের নিয়ন্ত্রণাধীন ব্রাসনোজ কলেজে পড়াশোনা করেন। এ পর্যায়ে অক্সফোর্ড বিশ্ববিদ্যালয় দলের পক্ষে খেলার উদ্দেশ্যে ১৯২৩ ও ১৯২৪ যাচাই-বাছাইয়ের খেলায় অংশ নিয়েছিলেন। কিন্তু ভালোমানের রান সংগ্রহ করতে না পারায় উভয় মৌসুমেই বিশ্ববিদ্যালয়ের সদস্যরূপে কোন প্রথম-শ্রেণীর খেলার জন্যে মনোনীত হননি।

সঠিক অনুচ্ছেদ শিরোনাম কোনটি?
titleA. শৈশবকাল
titleB. অবসর
titleC. বিশ্বযুদ্ধে অংশগ্রহণ
titleD. নিউজিল্যান্ড গমন, ১৯২৯-৩০
উত্তর: titleA
১৯৬২-৬৩ মৌসুমে ভারতীয় ক্রিকেটে অংশ নেয়ার পর তিনি আর ওয়েস্ট ইন্ডিজে ফিরে যাননি। ১৯৬৩ সালে ইংল্যান্ড গমনের উদ্দেশ্য তাকে দলে রাখা হয়। কিন্তু, পেশাদারী চুক্তির ফলে এনফিল্ডের সাথে ল্যাঙ্কাশায়ার লীগে অংশ নেন। এ সময়েই বিশ্ববিদ্যালয়ে অধ্যয়ন করতে থাকেন। পড়াশোনার লক্ষ্যে ইংল্যান্ডে অবস্থান করেন। এরপর স্বাস্থ্য ব্যবস্থাপনা বিষয়ে নাইজেরিয়া, উগান্ডা ও মার্কিন যুক্তরাষ্ট্রে গমন করেন। এরপর তিনি আর প্রথম-শ্রেণীর খেলায় অংশ নেননি। মাত্র ২৬ বছর বয়সে খেলা থেকে অবসর নেন।

দীর্ঘদেহী চার্লি স্টেয়ার্স ফাস্ট বোলার হিসেবে খেললেও নিচেরসারিতে কার্যকরী ব্যাটিংয়েও প্রয়োজনীয় ভূমিকা রেখেছেন। তীক্ষ্ন, ধারালো গতিসম্পন্ন বোলার হিসেবে পরিচিতি পান। বৈশ্বিকভাবে ‘চার্লি’ ডাকনামে পরিচিত ছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. অবসর
উত্তর: titleD
১৯৯৬ সালের ১৩ মার্চ মিশরের শার্ম‌ আল-শাইখে "শান্তিপ্রতিষ্ঠাতাদের সম্মেলন" অনুষ্ঠিত হয়। মিশরের রাষ্ট্রপতি হোসনি মুবারক এর আয়োজন করেছিলেন। বাদশাহ হুসাইন ছাড়াও তুরস্কের রাষ্ট্রপতি সুলাইমান ডেমিরেল, ইসরায়েলের প্রধানমন্ত্রী শিমন পেরেজ, যুক্তরাষ্ট্রের রাষ্ট্রপতি বিল ক্লিনটন, রাশিয়ার রাষ্ট্রপতি বরিস ইয়েলতসিন এতে অংশ নেন। ইসরায়েল-ফিলিস্তিন শান্তি আলোচনার ব্যাপারে এই সম্মেলন হয়।

সঠিক অনুচ্ছেদ শিরোনাম কোনটি?
titleA. শান্তিপ্রতিষ্ঠাতাদের সম্মেলন
titleB. জর্ডানিদের জীবনমান উন্নয়ন
titleC. প্রারম্ভিক জীবন
titleD. সম্মাননা
উত্তর: titleA
জাতীয় গ্রন্থাগারের প্রধান উদ্দেশ্য হচ্ছে বৈশ্বিক গ্রন্থপঞ্জী নিয়ন্ত্রণের সাধারণ আন্তর্জাতিক উদ্দেশ্যের অংশ হিসেবে সংশ্লিষ্ট দেশের অংশগ্রহণ নিশ্চিত করা। যে-কোন পন্থায় নির্দিষ্ট দেশ বা ব্যক্ত নির্দিষ্ট দেশ সম্পর্কে প্রকাশিত সকল গ্রন্থ বা গ্রন্থসম দলিলপত্রাদি গ্রন্থপঞ্জী নিয়ন্ত্রণ করা।

উদ্দেশ্যের প্রথম অংশরূপে বৈধ জমাদান সংক্রান্ত আইন বা (মার্কিন যুক্তরাষ্ট্রের ক্ষেত্রে) প্রকাশনা সেবায় ক্যাটালগকরণের ন্যায় পৃথক অনুষ্ঠানের আয়োজন করার মাধ্যমে অর্জন করা। এ সেবার মাধ্যমে লাইব্রেরি অব কংগ্রেসে যে-কোন প্রকাশক কর্তৃক চূড়ান্ত খসড়া বা বর্তমানে গ্রন্থ প্রকাশনার বিষয়ে কিছু প্রমাণযোগ্য প্রচ্ছদচিত্র প্রেরণ করলে ক্যাটালগ আকারে গ্রন্থের পূর্ণাঙ্গ তথ্যাদি তুলে ধরা হয়। অন্যান্য জাতীয় গ্রন্থাগারে একই ধরনের সেবা বা একই ধরনের চর্চা বাধ্যতামূলকভাবে অনুসরণের দিকে দিকে জোর দেয়।

উদ্দেশ্যের দ্বিতীয় অংশে অর্জিত প্রকল্প ও সংগৃহীত উন্নয়ন নীতির মাধ্যমে নির্ধারিত অন্যান্য দেশ থেকে গ্রন্থের বাজার ও জাতীয় গ্রন্থাগারের অন্যতম উদ্দেশ্য পূরণে জাতীয় গ্রন্থপঞ্জী নিয়ন্ত্রণের লক্ষ্যে নতুন আন্তর্জাতিক চুক্তি গ্রহণ রয়েছে। বিনিময় ও প্রবেশাধিকার চুক্তির আওতায় ঐ দেশগুলো একে-অপরের ক্যাটালগ পঠন ও আদর্শমানের ক্যাটালগ এন্ট্রি করে থাকে। এরফলে প্রত্যেক জাতীয় গ্রন্থাগার সম্ভাব্য প্রত্যেক প্রকাশিত দলিলপত্রাদির বিষয়ে সচেতন হতে সহায়তা করে যা তাদের দেশ সম্পর্কিত।

সঠিক অনুচ্ছেদ শিরোনাম কোনটি?
titleA. জাতীয় গ্রন্থাগারসমূহ
titleB. জাতীয় গ্রন্থপঞ্জী নিয়ন্ত্রণ
titleC. আন্তর্জাতিক গ্রন্থপঞ্জী নিয়ন্ত্রণ
titleD. সম্প্রসারণ
উত্তর: titleB
অন্যান্য উপনিষদগুলোর মত কৌষীতকি উপনিষদের কালানুক্রমও এখনও পর্যন্ত অস্পষ্ট। সমস্ত পণ্ডিতদের অভিমতই মূলতঃ ভাষারূপের প্রাচীনত্ব, ভাষাশৈলী ও অন্য কোনও গ্রন্থের সাথে ভাব বা বাক্যের পুনরাবৃত্তির বিশ্লেষণ এবং কোন দর্শনের প্রভাব অন্য কোন দর্শনের উপর পড়ে এটার একটা অনিশ্চিত অনুমান লাগানোর উপর ভিত্তি করে প্রদত্ত।

কৌষীতকি উপনিষদ্ সম্ভবতঃ খ্রীস্টপূর্ব ১ম সহস্রকের মধ্যভাগে রচিত। রানাডে কৌষীতকি উপনিষদ্-কে প্রাচীন উপনিষদসমূহের কালক্রমানুসারে বিভক্ত তৃতীয় বর্গে স্থান দেন, ঐতরেয় ও তৈত্তিরীয় উপনিষদের সাথে। হুয়ান মাস্কারো মনে করেন যে কৌষীতকি উপনিষদ্ বৃহদারণ্যক, ছান্দোগ্য ও তৈত্তিরীয় উপনিষদগুলোর পরে, তবে অন্যান্য সকল প্রধান উপনিষদগুলোর আগে, রচিত। পল ডয়সন ও উইণ্টার্নিটজ্ উভয়েই মনে করেন যে কৌষীতকি উপনিষদ্ বৌদ্ধ ও জৈন সুত্রগুলোর পূর্বে রচিত প্রাচীনতম গদ্যরূপ উপনিষদগুলির অন্যতম।

ইয়ান উইচার কৌষীতকি উপনিষদকে খ্রীস্টপূর্ব ৮০০ সনের আশেপাশে রচিত বলে স্থির করেন। ১৯৯৮ সালে প্যাট্রিক অলিভেল ও অন্যান্য বিদ্বানদের দ্বারা সম্পাদিত একটি পর্যালোচনা অনুসারে, কৌষীতকি উপনিষদ্ রচিত হয় বৌদ্ধকালের পূর্বে কিন্তু প্রাচীনতর বৃহদারণ্যক ও ছান্দোগ্য উপনিষদগুলোর পরে, যার দ্বারা স্থির হয় যে খ্রীস্টপূর্ব ৬ষ্ঠ থেকে ৫ম শতাব্দীর মধ্যবর্তী সময়কালটিতে এর রচনা হয়।

সঠিক অনুচ্ছেদ শিরোনাম কোনটি?
titleA. বিষয়বস্তু
titleB. গঠন
titleC. তৃতীয় অধ্যায়
titleD. কালক্রম
উত্তর: titleD
২৫ ফেব্রুয়ারি, ১৯৫৬ তারিখে হিউজ ও তার বন্ধুমহল সেন্ট বোটলফের পর্যালোচনার উদ্বোধন উপলক্ষ্যে মিলনমেলার আয়োজন করে। এতে হিউজের চারটি কবিতা অন্তর্ভূক্ত হয়। এখানেই ফুলব্রাইট বৃত্তিধারী ও ক্যামব্রিজে পড়াশোনার জন্য আসা মার্কিন কবি সিলভিয়া প্লাথের সাথে সাক্ষাৎ হয় তার। ইতোমধ্যেই সিলভিয়া প্লাথ ব্যাপকভাবে প্রকাশ করে ফেলেছেন, অগণিত পুরস্কার লাভ করেছেন। মূলতঃ হিউজ ও হিউজের সতীর্থ কবি লুকাস মেয়ার্সের সাথে সাক্ষাতের উদ্দেশ্যেই তিনি আসেন। সেখানে একে-অপরের প্রতি গভীর অনুরাগ জন্মায়। তবে, আরও একমাস পর প্যারিসে যাবার পথে লন্ডনে আবারও সাক্ষাৎ ঘটে তাদের। তিন সপ্তাহ পর পুণরায় প্লাথ ফিরে এসে সাক্ষাৎ করেন।

হিউজ ও প্লাথের মধ্যকার প্রণয়লীলা চলতে থাকে। প্রথম সাক্ষাতের চার মাস পর ১৬ জুন, ১৯৫৬ তারিখে মারটিয়ার হলবর্নের সেন্ট জর্জে তাদের বিবাহকার্য সম্পন্ন হয়। জেমস জয়েসের সম্মানার্থে ব্লুমসডে তারিখকে বিয়ের জন্য বেছে নেন তারা। প্লাথের মা-ই কেবলমাত্র বিবাহের অতিথি ছিলেন ও তিনি তাদের সাথে মধুচন্দ্রিমা স্পেনীয় উপকূলবর্তী এলাকা বেনিডর্মে যান। হিউজের আত্মজীবনীকারকেরা মন্তব্য করেছেন যে, প্লাথের মানসিক অবসাদ ও আত্মহননের চেষ্টা আরও পরে হয়েছিল। বার্থডে লেটার্সে এর প্রতিফলন ঘটিয়ে হিউজ মন্তব্য করেন যে, প্লাথের সাথে তার কোন পার্থক্য দেখা যায়নি। প্রথমদিকের বছরগুলোয় তাদের বৈবাহিক সম্পর্ক বেশ মধুর ছিল।

ক্যামব্রিজে ফিরে আসার পর তারা ৫৫ এলটিসলি অ্যাভিনিউতে বসবাস করতে থাকেন। ঐ বছরে তাদের সৃষ্ট কবিতাগুলো দ্য নেশন, পয়েট্রি ও দি আটলান্টিকে প্রকাশিত হয়েছিল। প্লাথ হিউজের পাণ্ডুলিপি 'হক ইন দ্য রেইন' শিরোনামীয় কবিতাসমগ্রের জন্য টাইপ করেন। এ কবিতাসমগ্রটি ইয়ং মেন্স ও ইয়ং ওম্যান্স হিব্রু অ্যাসোসিয়েশন অব নিউইয়র্ক কর্তৃক কবিতা কেন্দ্র থেকে পরিচালিত কবিতা প্রতিযোগিতায় বিজয়ী হয়েছিল। প্রথম পুরস্কারটি হার্পার থেকে প্রকাশিত হয়েছিল। সেপ্টেম্বর, ১৯৫৭ সালে হিউজের বিশ্বব্যাপী সমালোচনাকে ঘিরে গ্রন্থ প্রকাশিত হয়। এরফলে সমারসেট মম পুরস্কার জয় করেন তিনি।

সঠিক অনুচ্ছেদ শিরোনাম কোনটি?
titleA. সিলভিয়ার সাথে সাক্ষাৎপর্ব
titleB. কাব্য রচনায় সহায়তা লাভ
titleC. প্লাথের মৃত্যু
titleD. দেহাবসান
উত্তর: titleA
২০০৭ খ্রিষ্টাব্দে মসজিদ আল হারামের চতুর্থ সম্প্রসারণ কার্য‌ শুরু হয় যা ২০২০ খ্রিষ্টাব্দ নাগাদ শেষ হবে বলে ধারণা করা হচ্ছে। তৎকালীন বাদশাহ আবদুল্লাহ বিন আবদুল আজিজ মসজিদের ধারণ ক্ষমতা ২০ লক্ষে উন্নীত করার পরিকল্পনা করেন। ২০১৫ খ্রিষ্টাব্দে বাদশাহ মারা যাওয়ার পর তার উত্তরসূরি সালমান বিন আবদুল আজিজ এই সম্প্রসারণ চালু রেখেছেন। ২০১৫ খ্রিষ্টাব্দের ১১ সেপ্টেম্বর সম্প্রসারণের সময় ব্যবহৃত একটি ক্রেন ঝড়ে ভেঙে পড়ায় ১১১ জন মারা যান।

সঠিক অনুচ্ছেদ শিরোনাম কোনটি?
titleA. বর্তমান সম্প্রসারণকার্য‌
titleB. হাজরে আসওয়াদ
titleC. উসমানীয় যুগ
titleD. ইতিহাস
উত্তর: titleA
সুরজিত সিং ১৯৮৪ সালে জলন্ধর জেলার কর্তারপুরের কাছে একটি জায়গায় গাড়ি দুর্ঘটনায় মারা যান। জলন্ধরের হকি স্টেডিয়ামটি (সুরজিত হকি স্টেডিয়াম) তার নামে নামকরণ করা হয়েছে। এছাড়াও তার নামানুসারে পাঞ্জাব সরকারের পরিচালিত একটি হকি একাডেমী তৈরি হয়েছে।

১৯৮৪ সালে তার মৃত্যুর পর জলন্ধরে সুরজিত হকি সোসাইটির প্রতিষ্ঠা হয় যেটি প্রতি বছর জলন্ধরে বার্ষিক সুরজিত মেমোরিয়াল হকি টুর্নামেন্টের আয়োজন করে। ২০১২ সালে, রাজ্যের হকি খেলা পুনরুজ্জীবিত করার প্রচেষ্টায় পাঞ্জাব সরকার এই সোসাইটিকে সমর্থন করার কথা ঘোষণা করে। 

সঠিক অনুচ্ছেদ শিরোনাম কোনটি?
titleA. পেশা
titleB. অর্জুন পুরস্কার
titleC. ব্যক্তিগত জীবন
titleD. অকালমৃত্যু
উত্তর: titleD
হাজোতে কয়েকদিন থাকার পর দুই ভাতৃ শিবসাগরের দিকে রওনা হন ও নিকটবর্তী চুনপুরা নামক স্থানে উপস্থিত হয়ে বসবাস করা আরম্ভ করেন। আজান ফকির আসার আগে চুনপুরা গ্রামে মসজিদ ছিলনা তিনি প্রথম এই অঞ্চলে মসজিদ স্থাপন করেছিলেন। তিনি ইসলাম ধর্মালম্বী লোকদেরকে দিনে পাঁচবার নামায পড়ার জন্য অণুরোধ করলেন ও মসজিদ থেকে নিয়মীত ভাবে আযানের ব্যবস্থা করলেন। তিনি জিকির গেয়ে সবার মন আকর্ষন করেছিলেন। আজান ফকিরের মধুর কন্ঠে জিকির শুনে সকল মুসলমান লোক আল্লাহর মহত্বের কথা উপলদ্ধি করেন ও নিয়মিত নামায পড়া আরম্ভ করেন। এইভাবে অসমে এক নতুন সংস্কৃতির সৃষ্টি হয়। তিনি জনপ্রিয় হয়ে উঠেন ও তার নাম শাহ মীরান থেকে আজন ফকিরে পরিবর্তন হয়ে যায়।

সঠিক অনুচ্ছেদ শিরোনাম কোনটি?
titleA. ধর্মীয় আদর্শ
titleB. পরিবার
titleC. আজান ফকিরের মৃত্যু
titleD. আজান ফকিরের জিকির
উত্তর: titleA
শৈশবে দশ বছর বয়সে স্থানীয় এক ভদ্রমহিলার পরামর্শক্রমে উইকেট-রক্ষণের দিকে অগ্রসর হন হার্বার্ট স্ট্রাডউইক। ১৯০২ সালে সারে দলের সদস্যরূপে প্রথম খেলতে নামেন ও কয়েকটি খেলায় অংশ নেন। পরের বছর পূর্ণাঙ্গ মৌসুম কাউন্টি ক্রিকেটে অতিবাহিত করেন তিনি। ৭১ ক্যাচ ও ২০ স্ট্যাম্পিং করে ৯১ ব্যাটসম্যানকে বিদায় করে রেকর্ড গড়েন। তবে, সারের শীর্ষস্থানীয় বোলার টম রিচার্ডসন ও উইলিয়াম লকউডের পাশাপাশি ভেজা গ্রীষ্মের সহায়তায় তার এ রেকর্ড অনেকাংশেই ম্লান হয়ে যায়। ঐ সময় থেকে স্ট্রাডউইককে ইংল্যান্ডের টেস্ট উইকেট-রক্ষক ডিক লিলি’র সম্ভাব্য উত্তরাধিকারীরূপে গণ্য করা হতো। ফলশ্রুতিতে ১৯০৩-০৪ মৌসুমে অস্ট্রেলিয়া গমন করেন। কিন্তু কোন টেস্টে অংশগ্রহণের সুযোগ হয়নি তার। খেলায় চমৎকার ক্রীড়াশৈলী অব্যাহত রাখায় ১৯০০-এর দশক পর্যন্ত শীর্ষ উইকেট-রক্ষক হিসেবে দলে স্থান দখল করে রেখেছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. অর্জনসমূহ
titleD. টেস্ট ক্রিকেট
উত্তর: titleB
চিন্ময় ১৯৩১ সালের ২৭ আগস্ট তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বোয়ালখালী উপজেলার শাকপুরা গ্রামে জন্মগ্রহণ করেন। সাত ভাই-বোনের মধ্যে তিনি ছিলেন সবার ছোট। ১৯৪৩ সালে অসুস্থতার কারণে তার পিতা মৃত্যুবরণ করেন এবং এর কয়েক মাস পর তার মাও মারা যান। ১৯৪৪ সালে ১২ বছর বয়সী চিন্ময় শ্রী অরবিন্দ আশ্রমে তার ভাই ও বোনদের কাছে চলে যান। সেখানে তার বড় ভাই হৃদয় ও চিত্ত আগেই ছিল।

আশ্রমে তিনি পরবর্তী ২০ বছর বিভিন্ন আধ্যাত্মিক কার্যক্রম, যেমন ধ্যান, বাংলা ও ইংরেজি সাহিত্য অধ্যয়ন, ও আশ্রমের কাজ করেন। চিন্ময় প্রায় আট বছর আশ্রমের সাধারণ সম্পাদক নলিনী কান্ত গুপ্তের ব্যক্তিগত সহকারী ছিলেন। তিনি তার লেখাগুলো বাংলা থেকে ইংরেজিতে অনুবাদ করে দিতেন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. প্রাথমিক জীবন
titleC. সঙ্গীত
titleD. কাব্য
উত্তর: titleB
তিনি ১৯৮০-এর দশকে যুক্তরাষ্ট্রের তৎকালীন প্রেসিডেন্ট রোনাল্ড রিগ্যানের কাছ থেকে শ্রেষ্ঠত্বের পুরস্কার গ্রহণ করেন। তিনি ১৯৫১ সালে নিউইয়র্কে, "ইনস্টিটিউট অব ইন্টারন্যাশনাল এডুকেশন" কর্তৃক আয়োজিত সেমিনারে সরকারি প্রতিনিধি হিসেবে অংশগ্রহণ করেন৷ এছাড়াও ১৯৮১ খ্রিষ্টাব্দে ঢাকায় অনুষ্ঠিত এশীয় চারুকলা প্রদর্শনীতে আন্তর্জাতিক জুরী কমিটির অন্যতম সদস্য মনোনীত হোন৷

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. প্রদর্শনীসমূহ
titleC. পুরস্কার এবং সম্মাননা
titleD. ১৯৪০-এর দশকে
উত্তর: titleC
১৯ শতকের শেষ ও ২০ এর শুরুর দিকে, মধ্যপ্রাচ্যের শাসকরা তাদের রাজ্যের আধুনিকায়নের জন্য ইউরোপীয়দের সাথে আরো কার্যকরভাবে প্রতিদ্বন্দ্বিতা করার চেষ্টা করেন।উসমানীয়  সাম্রাজ্যে তানজিমাত ১৯ শতকের শেষে উসমানীয় শাসন পুনরায় জোরদার এবং   যুবক উসমানীয়দের দিয়ে অগ্রসর করানো হয়েছিল।১৮৭৬ সংবিধান এর লিখিত সহ প্রথম সাংবিধানিক যুগের দিকে নিয়ে যায় এবং প্রতিষ্ঠা করেছিল উসমানীয় সংসদ। পারস্যের ১৯০৬ এর বিপ্লবের লেখকেরা সবাই সাংবিধানিক সরকার, নাগরিক আইন, ধর্মনিরপেক্ষ শিক্ষা এবং শিল্প বিকাশের পশ্চিমা মডেল তাদের দেশে আনতে চেয়েছিল। এই অঞ্চল দিয়ে , রেললাইন ও টেলিগ্রাফ লাইন বানানো হয়েছিল,স্কুল ও বিশ্ববিদ্যালয় খুলেছিল এবং আর্মি অফিসার,আইনজীবী, শিক্ষক, এবং প্রশাসনিক কর্মকর্তার নতুন শ্রেনী উদয় হয়েছিল, ইসলামিক পন্ডিত্যের প্রথাগত নেতৃত্ব আহ্বান করা হয়েছিল।

প্রথম উসমানীয় সাংবিধানিক পরীক্ষা শুরু হওয়ার পরে দ্রুত শেষ হয়, যখন স্বৈরাচারী সুলতান দ্বিতীয় আবদুল হামিদ সংসদ এবং ব্যক্তিগত শাসনের পক্ষে সংবিধান বিলুপ্ত করেন।আবদুল হামিদ পরবর্তি ৩০ বছরের জন্য নির্দেশের দ্বারা শাসন করেন এবং তার শাসনের বিরুদ্ধে গণতান্ত্রিক অসন্তোষ দেখা দেয়। আব্দুল হামিদের শাসনের বিপক্ষে সংস্কার আন্দোলন চালায় তরুন তুর্কীরা, যা সংখ্যালঘুদের বিরুদ্ধে গণহত্যা ঘটায়। তরুন তুর্কি বিপ্লব এর মধ্য দিয়ে ১৯০৮ এ তরুন তুর্কিরা ক্ষমতা দখল করে এবং ২য় সাংবিধানিক যুগ প্রতিষ্ঠা করে, প্রথমবারের মতো সাম্রাজ্যে একটি বহুত্ববাদী ও বহুদলীয় নির্বাচন ঘটায়। তরুন তুর্কিরা,জার্মানবাদী ও কেন্দ্রীয়করণবাদী “একতা ও উন্নয়নের দল” এবং ইংরেজবাদী ও অকেন্দ্রীকরনবাদী “স্বাধীনতা ও সঙ্গতি দল”,দলে ভাগ হয়ে যায়। নেতৃত্বে ছিলেন সাবেক সেনা কর্মকর্তাদের একটি উচ্চাভিলাষী যুগল , তালাত পাশা ও জামাল পাশা এবং মৌলবাদী আইনজীবী আনোয়ার পাশা। দুই দলের মধ্যে ক্ষমতার লড়াইয়ের পর “একতা ও উন্নয়নের দল” জয়ী হয় এবং তালাত প্রধান উজির এবং আনোয়ার যুদ্ধমন্ত্রি হিসেবে ক্ষমতাসীন সামরিক জান্তা সরকার গঠন করে এবং পুরো সাম্রাজ্য জুড়ে জার্মান অর্থায়নে প্রতিষ্ঠা করেন আধুনিকীকরণ কর্মসূচি। 
আনোয়ার পাশার মিত্র জার্মানি ,যাদের তিনি ইউরোপের সবচেয়ে উন্নত সামরিক শক্তি হিসেবে দেখেছিলেন। ইংরেজরা দাবি করে বলকান যুদ্ধে হারার পর তাদের প্রচলিত রাজধানী এদ্রিন বুলগেরিয়ানদের কাছে সমর্পন করতে হবে,যা তুর্কিরা ইংরেজদের বিশ্বাসঘাতকতা হিসেবে দেখেছিল। ইংরেজরা এই দাবীতে তুর্কিদের বিশ্বাস হারিয়েছিল,একারণে ইংরেজপন্থী দলকে ,জার্মানপন্থীরা অবদমিত করে রাখে। আনোয়ারের ভাষায়, এদ্রিন ছেড়ে দেয়ার দাবীকে মেনে নিয়ে, "লজ্জাজনকভাবে দেশকে শত্রুর(ইংরেজ) হাতে তুলে দিলাম"।

সঠিক অনুচ্ছেদ শিরোনাম কোনটি?
titleA. আধুনিক মধ্যপ্রাচ্য
titleB. সংস্কারের দিকে উসমানীয় প্রচেষ্টা
titleC. মুসলিম খিলাফত
titleD. লিভ্যান্ট ও আন্টোলিয়া
উত্তর: titleB
হুজাইফা ইবন ইয়ামান খন্দক যুদ্ধে এক গুরুত্বপূর্ণ গুপ্তচরের ভূমিকা পালন করেন। খন্দকের যুদ্ধের সময় পরিবেশের ব্যপক বিপর্যয় দেখা দিলো ।কুরাইশ ও মুসলিম উভয় দল থেকেই বহু মানুষ প্রস্থান করতে লাগলো কেননা তখন প্রচণ্ড শীত পরছিল,বাতাস হচ্ছিলো যে রান্না করা সম্ভব ছিলনা ।চারিদিকে ছিলো ঘোর অন্ধকার । এমন পরিস্থিতিতে কেওই তাবুর বাইরে বের হয়ে কুরাইশদের খবর আনতে রাজি হচ্ছিলো না । তখন রাসুল এই দায়িত্ব হুজাইফা ইবনুল ইয়ামানকে দিলেন । হুজাইফা সেই দায়িত্ব নিস্থার সাথে পালন করেন,কুরাইশ ও আবু সুফিয়ান বাহিনীর সমস্ত খবর তিনি নিয়ে আসেন ।রাসুল তার প্রতি খুশি হন । । খন্দক পরবর্তী রাসূলুল্লাহর সা. জীবদ্দশায় বা তার পরের সকল অভিযানে অংশগ্রহণ করেন।

হযরত রাসুলে কারীমের সা. ওফাতের পর তিনি ইরাকে বসতি স্থাপন করেন। তারপর বিভিন্ন সময় কূফা, নিস্সীবীন ও মাদায়েনে বসবাস করেন। নিস্সীবীনের ‘আল-জাযীরা’ শহরে একটি বিয়েও করেন। 
হযরত হুজাইফা পারস্যের নিহাওয়ান্দ, দাইনাওয়ার, হামজান, মাহ্ রায় প্রভৃতি অঞ্চল জয় করেন এবং গোটা ইরাক ও পারস্যবাসীকে কুরআনের এক পাঠের ওপর সমবেত করেন ।

সঠিক অনুচ্ছেদ শিরোনাম কোনটি?
titleA. নাম করণের ইতিহাস
titleB. খন্দকের যুদ্ধ
titleC. যুদ্ধে অংশগ্রহন
titleD. উমর রাঃ এর যুগে
উত্তর: titleB
১৯৭১ সালে আকরাম আহমেদ পূর্ব পাকিস্তান উদ্ভিদ রক্ষা (প্ল্যান্ট প্রটেকশন) বিভাগে কাজ করতেন। সেই সময়ে আকাশ থেকে বনে ওষুধ ছিটিয়ে পোকা দমনের জন্য উদ্ভিদ রক্ষা বিভাগের নিজস্ব বিমান (ক্রপ ডাস্টার) ছিল। মুক্তিযুদ্ধ শুরু হলে মে মাসে ঢাকা থেকে পালিয়ে ভারতে যান। সেখানে খালেদ মোশাররফের (বীর উত্তম সঙ্গে দেখা করে স্থলযুদ্ধে অংশ নেওয়ার আগ্রহ প্রকাশ করেন। খালেদ মোশাররফ তাকে কিছুদিন আগরতলায়ই অপেক্ষা করতে বলেন। কয়েক মাস পর গঠিত হয় মুক্তিবাহিনীর বিমান উইং। তখন তাতে তাকে অন্তর্ভুক্ত করা হয়। আকরাম আহমদ চট্টগ্রামের অপারেশনের পর সিলেটের আশপাশে বিভিন্ন স্থানে প্রায় ১২টির মতো আক্রমণে অংশ নেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. মুক্তিযুদ্ধে ভূমিকা
titleC. কর্মজীবন
titleD. পুরস্কার ও সম্মাননা
উত্তর: titleC
সংস্কৃত "কৃষ্ণ" শব্দটির অর্থ "কালো", "ঘন" বা "ঘন-নীল"। কৃষ্ণাঙ্গ ব্যক্তি বোঝাতে এই শব্দটি ব্যবহৃত হয়। কৃষ্ণের মূর্তিগুলিতে তার গায়ের রং সাধারণত কালো এবং ছবিগুলিতে নীল দেখানো হয়ে থাকে।

কৃষ্ণ নামের অর্থ-সংক্রান্ত একাধিক ব্যাখ্যা পাওয়া যায়। মহাভারতের উদ্যোগপর্বে (৫।৭১।৪)বলা হয়েছে "কৃষ্ণ" শব্দটি "কৃষ" এবং "ণ" এই দুটি মূল থেকে উৎপন্ন। "কৃষ" শব্দের অর্থ "টেনে আনা" বা "কর্ষণ করা"; সেই সূত্রে শব্দটি "ভূ" (অর্থাৎ, "অস্তিত্ব" বা "পৃথিবী") শব্দটির সঙ্গে সম্পর্কযুক্ত। "ণ" শব্দটিকে "নিবৃত্তি" শব্দের প্রতিভূ ধরা হয়। মহাভারতের উক্ত শ্লোকটি চৈতন্য চরিতামৃত ও শ্রীল প্রভুপাদের টীকায় ব্যবহৃত হয়েছে। এখানে "ভূ" শব্দটির নিহিত অর্থ "আকর্ষণীয় অস্তিত্ব"; অর্থাৎ "কৃষ্ণ" শব্দের অর্থ "সকল দিক থেকে আকর্ষণীয় ব্যক্তি"। ভাগবত পুরাণের আত্মারাম স্তবে কৃষ্ণের গুণাবলি বর্ণিত হয়েছে। বল্লভ সম্প্রদায়ের ব্রহ্মসম্ভব মন্ত্রে "কৃষ্ণ" নামের মূল শব্দগুলিকে বস্তু, আত্মা ও দিব্য কারণের সঙ্গে সম্পর্কযুক্ত পাপের বিনাশশক্তির সঙ্গে সম্পর্কিত বলে উল্লিখিত হয়েছে।

বিষ্ণু সহস্রনামের ৫৭তম নামটি হল "কৃষ্ণ", যার অর্থ, আদি শঙ্করের মতে "আনন্দের অস্তিত্ব"। কৃষ্ণের একাধিক নাম ও অভিধা রয়েছে। কৃষ্ণের সর্বাধিক প্রচলিত নামদুটি হল "গোবিন্দ" (গো-অন্বেষক) ও "গোপাল" (গো-রক্ষাকারী)। এই নামদুটি ব্রজে কৃষ্ণের প্রথম জীবনের সঙ্গে সম্পর্কযুক্ত। কোনো কোনো নামের আঞ্চলিক গুরুত্বও রয়েছে। যেমন, জগন্নাথ নামটি। ওড়িশায় এই নামে একটি বিশেষ মূর্তিতে পূজিত হন কৃষ্ণ।

সঠিক অনুচ্ছেদ শিরোনাম কোনটি?
titleA. নামকরণ
titleB. বাল্য ও কৈশোর
titleC. গার্হস্থ্য জীবন
titleD. কুরুক্ষেত্র যুদ্ধ ও ভগবদ্গীতা
উত্তর: titleA
ইসলাম-পূর্ব আরবে, মক্কাবাসী পৌত্তলিকরা "আল্লাহ"কে সৃষ্টিকর্তা দেবতা হিসেবে ধারণা করতো, এবং খুব সম্ভবতঃ সবচেয়ে শক্তিশালী দেবতা হিসেবে। কিন্তু একক এবং অদ্বিতীয় ঐশ্বরিক শক্তি হিসেবে নয়। বরং পৃথিবী-সৃষ্টিকারী এবং বৃষ্টি-দানকারী সত্তা হিসেবে। "আল্লাহ"র প্রকৃত স্বরূপ তাদের ধারণায় খুব পরিষ্কার ছিল না। তাদের ধারণা ছিলো যে, আল্লাহর আরো সঙ্গী-সাথী আছে, যাদেরকে তারা অধীনস্থ দেবতা হিসেবে পূজা করতো। তারা আরো ধারণা করতো যে, আল্লাহর সঙ্গে জ্বিনজাতির আত্মীয়তা-ধরনের কোনো সম্পর্ক আছে তারা আল্লাহর পুত্র বলেও সাব্যস্থ করেছিলো এবং তৎকালীন আঞ্চলিক দেবতা লা'ত, উজ্জা, মানাতকে তারা আল্লাহর কন্যা সাব্যস্থ করেছিলো ।
খুব সম্ভবতঃ, মক্কার আরবরা "আল্লাহকে" ফেরেশতা বা স্বর্গীয় দূত হিসেবে ধারণা করতো। যার কারণে বিপদগ্রস্ত অবস্থায় তারা "আল্লাহ" ডাকতো।
এমনকি নিজেদের নামকরণেও তারা "আব্দুল্লাহ"(অর্থাৎ, আল্লাহর বান্দা বা গোলাম) শব্দটি ব্যবহার করতো। উদাহরণস্বরূপ বলা যায়, মুহাম্মাদ(স.) এর পিতার নাম ছিলো (عبدالله ) "আব্দুল্লাহ"'।

সঠিক অনুচ্ছেদ শিরোনাম কোনটি?
titleA. আরবিতে ব্যবহার
titleB. ইসলাম-পূর্ব আরব
titleC. ইউনিকোড
titleD. ইহুদীধর্ম
উত্তর: titleB